Dalen
        
         (tettstad i Tokke)
Store norske leksikon,Geografi,Norges geografi,Vestfold og Telemark,Tokke
Dalen er ein tettstad i Tokke kommune i Vestfold og Telemark. Tettstaden er ifølgje SSBs definisjon 0,8 km², og har 532 innbyggjarar (2022).
Dalen er administrasjonssenteret i Tokke kommune, og ligg ved vestenden av innsjøen Bandak. Tettstaden ligg på det flate deltaet som elva Tokke har danna ved utløpet i Bandak.Staden er endepunkt for kanal- og innsjøruta frå Skien, som frå Skien til Norsjø heiter Skien-Norsjøkanalen og frå Norsjø til Dalen heiter Bandak-Norsjøkanalen. Desse to kanalane utgjer Telemarkskanalen. Dalen utvikla seg som ein turiststad da kanalfarten tok til.Dalen bygdesentrum vaks sterkt i 1950-åra på grunn av kraftutbygginga, men gjekk tilbake i 1960-åra. Tokke kraftverk, som nyttar fallet frå Vinjevatnet, ligg i Dalen. I Dalen er det reist ein minnestein over dei i alt 23 arbeidarene som omkom i arbeidsulykker i anleggsperioden for Tokke-utbygginga. Viktigaste næringsverksemd er verkstadsindustri. Dalen hotell, som vart bygd i 1894 og restaurert i 1992, er ein av Noregs største trebygningar. Kart  Les meir i Store norske leksikon Bandak-Norsjøkanalen Telemarkskanalen Tokke Vestfold og Telemark Eksterne lenker Telemarkshistorier.no: Eventyret om Rui-søstrene  Visit Dalen – offisiell turistguide